Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: 24/1998. (VI. 9.) AB határozatban — azt is leszögezte:
Paragraph Index: 1049

c) pontjában elfogadhatatlan, hogy a vámhatóság a kihallgatott személyek adatait a rendőrségnél 10 évvel hosszabb ideig kezelje. Az Rtv. ezen adatok kezelését a „büntethetőség elévüléséig, vagy elítélés esetén a büntetett előélethez fűződő hátrányok alóli mentesítésig” teszi lehetővé. — Ugyanitt az e) pontban „bűncselekmények elkövetésével gyanúsíthatók és kapcsolataik adatait” kívánja kezelni, 1999/79/II. szám holott a gyanúsíthatók kategóriáját a büntetőeljárás nem ismeri. — Hasonlóan elfogadhatatlan a „gyanúsítható személyek” köre az f) pontban. — A h) és az i) pontokban a titkos információgyűjtés során keletkezett adatokat (ha büntetőeljárás nem indul) elfogadhatatlanul 5 évig kívánja kezeltetni, holott a rendőrségi törvény ezen adatok kezelését csak 2 évig teszi lehetővé. — A j) pontban említett adatokat sokkal rövidebb ideig kívánja a vámhatóság kezelni, mint a rendőrség, amely éppen a jelen törvényben javasolja ezen adatok 20 évig történő kezelését. — Az adatvédelmi törvény követelményeihez kell igazítani a 160/C. § (2) bekezdést azzal, hogy a „konkrét ügyben” tágan értelmezhető kifejezés helyett „az adott bűncselekmény felderítése, nyomozása során” más törvényekben használt kifejezést, míg a „...más szerv adatkezelési rendszerei” helyett pontosan meg kell nevezni az összekapcsolással érintett adatkezelési rendszert (például a rendőrségi törvény jelenlegi módosítási elképzeléshez hasonlóan „más rendvédelmi szerv, illetve más nyomozó hatóság” kifejezés alkalmazásával). — A Vám. tv. adatkezelésre vonatkozó módosító szabályai közül hiányzik a felhatalmazás a más adatkezelési rendszerekből való, bűnüldözési célból történő adatátvételre. (Ez esetben is az Rtv. szabályozását célszerű átvenni). — A Vám. tv. szabálysértési és rendészeti célú adatkezeléséből történő adattovábbítási lehetőség [160/F. § (4) bekezdés] az adatvédelem számos követelményének nem felel meg. Az igazolás vagy az ellenőrzés ténye nem lehet az adattovábbítás jogalapja. Hiányzik az adattovábbítás céljának és módjának pontos meghatározása (a felsorolt szervek jogszabályban meghatározott „feladataik ellátása” nem tekinthető elégséges célnak ahhoz, hogy például egy igazoltatott személy adatait úgy továbbítsák, hogy arról az érintett ne tudjon). — Az Art., az Épt., a Bit., a Dtv., az Eüatv., a Htp., és a Tt. módosítására vonatkozó javaslatoknál (44—52. §) — a korábban kifejtettek miatt — elfogadhatatlannak tartom, hogy a külön nevesített titkokat kezelő adatkezelők — pontosan meg nem határozott, illetve a titoktartási kötelezettség feloldásával általánosan megnevezett — védett adatokat továbbítsanak a feljelentés kiegészítést végző nyomozó hatóságnak. — Az Art., az Épt., a Bit., a Dtv., az Eüatv., a Htp., a Tt., és az Mpt. módosítására vonatkozó javaslatoknál (44—53. §) — a korábban kifejtettek miatt — a nyomozó hatóságok esetében a titkokat képviselő adatok haladéktalan kiszolgáltatását csak ügyészi jóváhagyással tartom adatvédelmi szempontból elfogadhatónak (halaszthatatlan esetekben a hozzájárulás utólagos is lehet). E módosuló törvényeknél — hasonlóan az Épt. és a Hpt. esetében alkalmazott pontosítással — azt is meg kell fogalmazni, hogy az írásbeli megkeresésben meg kell jelölni azt az ügyfelet, beteget (azaz érintettet), számlát, bankszámlát, ügyletet, akiről vagy amelyről a megjelölt szerv vagy hatóság az értékpapírtitok, a banktitok, az üzleti, biztosítási, vagy távközlési titok kiadását kéri, valamint a kért adatok fajtáját és az adatkérés célját. — Az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény módosításával kapcsolatos 48. § (3) bekezdése esetében — az adatvédelmi biztos jogeseteire is tekintettel — a „B” változatot támogatom. — A hatályba léptető és átmeneti rendelkezéseknél [a 63. §

Source: https://magyarkozlony.hu/hivatalos-lapok/fb099cd5628f0cf870629d5eef62e02db171d188/dokumentumok/01043d1a7629ce56f337a052076a09c0ca102301/letoltes